# data[].attributes.body
Amenajarea pădurilor presupune creșterea funcțiilor de protecție pe care acestea le exercită asupra mediului și asigurarea unei cantități de masă lemnoasă în raport cu posibilitățile de regenerare a suprafețelor forestiere.

# data[].attributes.body
Principala funcție a pădurii, cea de atenuare a caracteristicilor extreme ale mediului înconjurător și de omogenizare a repartiției lor în spațiu și timp, se diminuează sensibil. În același timp, industria de prelucrare a lemnului, datorită cererii de masă lemnoasă în creștere, realizează o presiune puternică asupra arealelor forestiere.

# data[].attributes.body
Datorită funcțiilor complexe ale pădurii, defrișarea suprafețelor forestiere duce la numeroase fenomene negative: diminuarea biomasei, distrugerea unui mediu foarte complex, reducerea cantității de O2 cedat atmosferei, reducerea diversității lumii vii, accelerarea eroziunii pe terenurile defrișate, diminuarea ponderii evapotranspirației forestiere în circuitul apei în natură și altele. Au fost mult diminuate întinderile forestiere naturale cu arbori prețioși: teck, palisandru, acaju, mahon, santal, chiar suprafețele ocupate de arbori giganți (sequoia, eucalipt, gingo biloba) s-au redus sensibil.

# data[].attributes.body
În ultimele două secole, despăduririle au depășit sensibil puterea de regenerare a pădurilor. În Europa, America de Nord și centrul Africii au făcut loc terenurilor arabile. Suprafața totală inițială a pădurilor (62 mil. km²) s-a diminuat în ultimele secole cu 1/3.
Pădurile din Europa au fost defrișate sistematic, în prezent ele reprezentând 1/2 din din întinderea inițială.  Padurile ecuatoriale din centrul Africii au fost defrișate într-o proporție asemănătoare, lăsând loc ierburilor savanei și terenurilor agricole.

# data[].attributes.body
Pădurile reprezintă cea mai veche resursă utilizată sistematic de oameni. Defrișarea suprafețelor forestiere a fost un proces continuu, dar el a fost echilibrat pe cea mai îndelungată parte a istoriei de regenerarea naturală a pădurilor.  Lemnul, utilizat inițial pentru foc, diferite construcții, ambarcațiuni, este în prezent supus unei valorificări industriale complexe (hârtie, celuloză, mobilă).